
	REPUBLIKA HRVATSKA

MEĐIMURSKA ŽUPANIJA
OPĆINA SVETI JURAJ NA BREGU
OPĆINSKO VIJEĆE


KLASA: 024-02/26-01/03
URBROJ: 2109-16-03-26-3
Pleškovec, 31. kolovoza 2026. 

 

ZAPISNIK SA 11. SJEDNICE

OPĆINSKOG VIJEĆA OPĆINE SVETI JURAJ NA BREGU
ODRŽANE DANA 31. KOLOVOZA 2026. GODINE
Sjednica je održana u vijećnici Općine Sveti Juraj na Bregu, Pleškovec 29, s početkom u 19:00 sati.

Sjednicu je sazvala predsjednica Općinskog vijeća Općine Sveti Juraj na Bregu Maja Bistrović, temeljem članka 56. Poslovnika o radu Općinskog vijeća Općine Sveti Juraj na Bregu („Službeni glasnik Međimurske županije“, broj 8/21) i sazivom KLASA: 024-02/26-01/03, URBROJ: 2109-16-03-26-1  od 25. kolovoza 2026. godine.

PRISUTNI VIJEĆNICI:

Maja Bistrović, mag.ing.geoing, Miljenko Bakač, Tihomir Karničnik, mag.ing.el., Vedran Kovačić, Lidia Vinković, mag.soc.pol., Zlatka Vinković, mag.geogr.,mag.hist., Zlatko Korunić, Rafael Horvatić, bacc.ing.comp., Dražen Drvoderić, bacc.ing.mech i Anja Okreša.

OPRAVDALI IZOSTANAK: Anđelko Kovačić, Dragica Vugrinec, ing.građ. i Lidija Lepen.

OSTALI PRISUTNI:

Anđelko Nagrajsalović, bacc.ing.comp., općinski načelnik, Mateja Topolko Drvoderić, mag.iur., pročelnica Jedinstvenog upravnog odjela, Danijela Turk, bacc.oec., viši upravni referent, Natalija Tuksar, struč.spec.oec., Petra Babić Gašparlin referent za opće poslove i eu fondove.
Predsjednica Općinskog vijeća Općine Sveti Juraj na Bregu Maja Bistrović pozdravila je sve prisutne i započela voditi sjednicu te predložila dnevni red iz saziva:

DNEVNI RED:

1. Utvrđivanje kvoruma,

2. Aktualni sat (pitanja, primjedbe, prijedlozi…),

3. Usvajanje zapisnika s 10. sjednice Općinskog vijeća Općine Sveti Juraj na Bregu,
4. Prijedlog polugodišnjeg izvještaja o izvršenju Proračuna Općine Sveti Juraj na Bregu za 2026.godinu i Obrazloženje uz polugodišnji izvještaj o izvršenju Proračuna Općine Sveti Juraj na Bregu za 2026.godinu,

5. Prijedlog Zaključka o prihvaćanju Izvješća o radu općinskog načelnika Općine Sveti Juraj na Bregu za razdoblje od 01.01.2026. godine do 30.06.2026. godine,

6. Prijedlog Odluke o isplati pomoći umirovljenicima i osobama starijim od 60 godina s područja Općine Sveti Juraj na Bregu povodom božićnih blagdana,

7. Prijedlog Pravilnika o provedbi postupka jednostavne nabave u Općini Sveti Juraj na Bregu ,

8. Prijedlog Odluke o donošenju Plana upravljanja održivom turističkom destinacijom,

9. Prijedlog Zaključka o prihvaćanju Izvješća o provedenim aktivnostima u vrijeme pred žetvene i žetvene sezone dobrovoljnih vatrogasnih društava s područja Općine Sveti Juraj na Bregu za 2026.godinu,

10. Prijedlog Odluke o prihvaćanju Plana djelovanja u području prirodnih nepogoda u 2027.godini za područje Općine Sveti Juraj na Bregu i 

11. Prijedlog Odluke o usvajanju Izvješća o provedbi godišnjeg Plana upravljanja imovinom u vlasništvu Općine Sveti Juraj na Bregu za 2025.godinu.
Predsjednica Općinskog vijeća Općine Sveti Juraj na Bregu Maja Bistrović dala je Dnevni red na usvajanje, vijećnici su jednoglasno s 10 glasova „za“ usvojili Dnevni red.
Točka 1.

Utvrđivanje kvoruma

Maja Bistrović, predsjednica Općinskog vijeća - konstatirala je da je na sjednici nazočno 10 vijećnika te je utvrdila postojanje kvoruma, a time i pravovaljanost svih donesenih odluka.
Točka 2.

Aktualni sat (pitanja, primjedbe, prijedlozi…)
Maja Bistrović, predsjednica Općinskog vijeća – otvara točku dnevnog reda.
Maja Bistrović, predsjednica Općinskog vijeća – otvara raspravu.

Vedran Kovačić, vijećnik, osvrnuo se na liječničke pregleda sportaša koji danas iznose 70 eura pa je zamolio Općinu da pokrije trošak pregleda za sve sportaše u Općini. Sljedeće je spomenuo problem razmnožavanja lisica u Malom Mihaljevcu, na samom ulazu u mjesto u blizini farme. Stanovnicima redovito čine znatnu materijalnu štetu usmrćivanjem domaće peradi pa se apelira na nadležna lovačka društva da pokušaju riješiti problem.
Anđelko Nagrajsalović, općinski načelnik odgovorio je da će se pokušati pokriti trošak pregleda barem djeci na području Općine, ali da će se o tome razgovarati na nivou Županije.
Što se tiče problema lisica one su tretirane mamcima protiv bjesnoće a kontaktirat će se Bioinstitut i nadležno lovačko društvo da pokušamo riješiti problem.
Tihomir Karničnik, vijećnik, zahvalio se na financijskoj potpori vatrogascima vezano za opremanje navalnog vozila. Nadalje, vijećnik je upitao kada je u planu sanacija spoja Vučetinec-Lopatinec sa ulicom I. L. Ribara.
Anđelko Nagrajsalović, općinski načelnik odgovorio je da se slaže da je to najlošija prometnica, da ju treba sanirati te će se isto pokušati napraviti prije zime.
Maja Bistrović, predsjednica Općinskog vijeća – zatvara raspravu.
Maja Bistrović, predsjednica Općinskog vijeća – zaključuje točku i prelazi na novu.
Točka 3.

Usvajanje zapisnika s 10. sjednice Općinskog vijeća Općine Sveti Juraj na Bregu
Maja Bistrović, predsjednica Općinskog vijeća – otvara točku dnevnog reda.
Maja Bistrović, predsjednica Općinskog vijeća – otvara raspravu.

Maja Bistrović, predsjednica Općinskog vijeća – zatvara raspravu.

Nakon razmatranja vijećnika Općinskog vijeća Općine Sveti Juraj na Bregu, predsjednica Općinskog vijeća Općine Sveti Juraj na Bregu Maja Bistrović dala je na usvajanje Zapisnik s 10. sjednice Općinskog vijeća Općine Sveti Juraj na Bregu, vijećnici su jednoglasno s 10 glasova „za“ usvojili Zapisnik s 10. sjednice Općinskog vijeća Općine Sveti Juraj na Bregu.

Točka 4.

Prijedlog polugodišnjeg izvještaja o izvršenju Proračuna Općine Sveti Juraj na Bregu za 2026.godinu i Obrazloženje uz polugodišnji izvještaj o izvršenju Proračuna Općine Sveti Juraj na Bregu za 2026.godinu

Maja Bistrović, predsjednica Općinskog vijeća – otvara točku dnevnog reda i predaje riječ općinskom načelniku.
Anđelko Nagrajsalović, općinski načelnik detaljnije je obrazložio stavke izvršenja Proračuna prisutnim vijećnicima.
Maja Bistrović, predsjednica Općinskog vijeća – otvara raspravu.
Maja Bistrović, predsjednica Općinskog vijeća – zatvara raspravu.

Nakon razmatranja vijećnika Općinskog vijeća Općine Sveti Juraj na Bregu, predsjednica Općinskog vijeća Općine Sveti Juraj na Bregu, Maja Bistrović dala je na glasovanje Prijedlog polugodišnjeg izvještaja o izvršenju Proračuna Općine Sveti Juraj na Bregu za 2026.godinu, vijećnici su jednoglasno s 10 glasova „za“ donijeli:
Odluku o Prihvaćanju polugodišnjeg izvještaja o izvršenju Proračuna Općine Sveti Juraj na Bregu za 2026.godinu.
Točka 5.

Prijedlog Zaključka o prihvaćanju Izvješća o radu općinskog načelnika Općine Sveti Juraj na Bregu za razdoblje od 01.01.2026. godine do 30.06.2026. godine,

Maja Bistrović, predsjednica Općinskog vijeća – otvara točku dnevnog reda i predaje riječ općinskom načelniku.
Općinski načelnik Anđelko Nagrajsalović izvijestio je vijećnike o radu za prvih šest mjeseci.
Maja Bistrović, predsjednica Općinskog vijeća – otvara raspravu.
Tihomir Karničnik, vijećnik je pitao ima li kakvih novosti oko nastavka izgradnje kanalizacije u Vučetincu i Dragoslavcu.
Anđelko Nagrajsalović, općinski načelnik odgovorio je da je sve pripremljeno i da svi čekamo  2027. godinu i fondove da se isto realizira ili će se ići po segmentima no u konačnici je cilj da cijela Općina bude obuhvaćena kanalizacijskom mrežom.
Maja Bistrović, predsjednica Općinskog vijeća – zatvara raspravu.

Nakon rasprave i razmatranja vijećnika Općinskog vijeća Općine Sveti Juraj na Bregu, predsjednica Općinskog vijeća Općine Sveti Juraj na Bregu Maja Bistrović dala je na glasovanje Prijedlog Zaključka o prihvaćanju Izvješća o radu općinskog načelnika Općine Sveti Juraj na Bregu za razdoblje od 01.01.2026. godine do 30.06.2026. godine, vijećnici su s 10 glasova „za“, donijeli:

Zaključak o prihvaćanju Izvješća o radu općinskog načelnika Općine Sveti Juraj na Bregu za razdoblje od 01.01.2026. godine do 30.06.2026. godine.
Točka 6.

Prijedlog Odluke o isplati pomoći umirovljenicima i osobama starijim od 60 godina s područja Općine Sveti Juraj na Bregu povodom božićnih blagdana
Maja Bistrović, predsjednica Općinskog vijeća – otvara točku dnevnog reda i predaje riječ općinskom načelniku.
Načelnik Anđelko Nagrajsalović predlaže istu naknadu kao i za Uskrsne blagdane.
Maja Bistrović, predsjednica Općinskog vijeća – otvara raspravu.
Vijećnik Miljenko Bakač predlaže da se nezaposlene hrvatske branitelje uključi u ovu Odluku.
Maja Bistrović, predsjednica Općinskog vijeća – zatvara raspravu.

Nakon rasprave i razmatranja vijećnika Općinskog vijeća Općine Sveti Juraj na Bregu, predsjednica Općinskog vijeća Općine Sveti Juraj na Bregu Maja Bistrović dala je na glasovanje Prijedlog Odluke o isplati pomoći umirovljenicima i osobama starijim od 60 godina s područja Općine Sveti Juraj na Bregu povodom božićnih blagdana s dopunom vijećnika Miljenka Bakača, vijećnici su jednoglasno s 10 glasova „za“, donijeli:
Odluku o isplati pomoći umirovljenicima i osobama starijim od 60 godina s područja Općine Sveti Juraj na Bregu povodom božićnih blagdana.
Točka 7.

 Prijedlog Pravilnika o provedbi postupka jednostavne nabave u Općini Sveti Juraj na Bregu 

Maja Bistrović, predsjednica Općinskog vijeća – otvara točku dnevnog reda i predaje riječ općinskom načelniku.
Načelnik Anđelko Nagrajsalović obrazložio je nove pragove vezane za jednostavnu nabavu.
Maja Bistrović, predsjednica Općinskog vijeća – otvara raspravu.
Maja Bistrović, predsjednica Općinskog vijeća – zatvara raspravu.

Nakon razmatranja vijećnika Općinskog vijeća Općine Sveti Juraj na Bregu, predsjednica Općinskog vijeća Općine Sveti Juraj na Bregu Maja Bistrović dala je na glasovanje Prijedlog Pravilnika o provedbi postupka jednostavne nabave u Općini Sveti Juraj na Bregu, vijećnici su jednoglasno s 10 glasova „za“, donijeli:
Pravilnik o provedbi postupka jednostavne nabave u Općini Sveti Juraj na Bregu.
Točka 8.

Prijedlog Odluke o donošenju Plana upravljanja održivom turističkom destinacijom

Maja Bistrović, predsjednica Općinskog vijeća – otvara točku dnevnog reda i predaje riječ općinskom načelniku.
Načelnik Anđelko Nagrajsalović pojasnio je kako je to dokument Turističke zajednice Srce Međimurja koji zadovoljava uvjete TZ Međimurja te resornog Ministarstva.
Maja Bistrović, predsjednica Općinskog vijeća – otvara raspravu.
Maja Bistrović, predsjednica Općinskog vijeća – zatvara raspravu.

Nakon razmatranja vijećnika Općinskog vijeća Općine Sveti Juraj na Bregu, predsjednica Općinskog vijeća Općine Sveti Juraj na Bregu Maja Bistrović dala je na glasovanje Prijedlog Odluke o donošenju Plana upravljanja održivom turističkom destinacijom, vijećnici su jednoglasno s 10 glasova „za“, donijeli:
Odluku o donošenju Plana upravljanja održivom turističkom destinacijom.
Točka 9.

Prijedlog Zaključka o prihvaćanju Izvješća o provedenim aktivnostima u vrijeme pred žetvene i žetvene sezone dobrovoljnih vatrogasnih društava s područja Općine Sveti Juraj na Bregu za 2026.godinu

Maja Bistrović, predsjednica Općinskog vijeća – otvara točku dnevnog reda i ujedno obrazlaže istu.
Predsjednica Općinskog vijeća Maja Bistrović pojasnila je kako to Izvješće uključuje broj dežurstava,  prijeđene kilometre, broj uključenih članova te utrošene sate za svaki DVD.
Maja Bistrović, predsjednica Općinskog vijeća – otvara raspravu.

Maja Bistrović, predsjednica Općinskog vijeća – zatvara raspravu.
Nakon razmatranja vijećnika Općinskog vijeća Općine Sveti Juraj na Bregu, predsjednica Općinskog vijeća Općine Sveti Juraj na Bregu Maja Bistrović dala je na glasovanje Prijedlog Zaključka o prihvaćanju Izvješća o provedenim aktivnostima u vrijeme pred žetvene i žetvene sezone dobrovoljnih vatrogasnih društava s područja Općine Sveti Juraj na Bregu za 2026.godinu, vijećnici su jednoglasno s 10 glasova „za“, donijeli:
Zaključak o prihvaćanju Izvješća o provedenim aktivnostima u vrijeme pred žetvene i žetvene sezone dobrovoljnih vatrogasnih društava s područja Općine Sveti Juraj na Bregu za 2026.godinu,
Točka 10.

Prijedlog Odluke o prihvaćanju Plana djelovanja u području prirodnih nepogoda u 2027.godini za područje Općine Sveti Juraj na Bregu

Maja Bistrović, predsjednica Općinskog vijeća – otvara točku dnevnog reda i predaje riječ općinskom načelniku.
Načelnik Anđelko Nagrajsalović istaknuo je kako je riječ o usklađivanju dokumenata s idućom godinom.
Maja Bistrović, predsjednica Općinskog vijeća – otvara raspravu.

Maja Bistrović, predsjednica Općinskog vijeća – zatvara raspravu.

Nakon razmatranja vijećnika Općinskog vijeća Općine Sveti Juraj na Bregu, predsjednica Općinskog vijeća Općine Sveti Juraj na Bregu Maja Bistrović dala je na glasovanje Prijedlog  Odluke o prihvaćanju Plana djelovanja u području prirodnih nepogoda u 2027.godini za područje Općine Sveti Juraj na Bregu, vijećnici su s 10 glasova „za“, donijeli:
Odluku o prihvaćanju Plana djelovanja u području prirodnih nepogoda u 2027.godini za područje Općine Sveti Juraj na Bregu.
Točka 11.

Prijedlog Odluke o usvajanju Izvješća o provedbi godišnjeg Plana upravljanja imovinom u vlasništvu Općine Sveti Juraj na Bregu za 2025.godinu
Maja Bistrović, predsjednica Općinskog vijeća – otvara točku dnevnog reda i predaje riječ općinskom načelniku.
Načelnik Anđelko Nagrajsalović istaknuo je da će sredstva koja ostanu nakon prodaje nekretnina (gradilišta) biti uložena u izgradnju potrebne komunalne infrastrukture.
Maja Bistrović, predsjednica Općinskog vijeća – otvara raspravu.
Maja Bistrović, predsjednica Općinskog vijeća – zatvara raspravu.

Nakon razmatranja vijećnika Općinskog vijeća Općine Sveti Juraj na Bregu, predsjednica Općinskog vijeća Općine Sveti Juraj na Bregu Maja Bistrović dala je na glasovanje Prijedlog Odluke o usvajanju Izvješća o provedbi godišnjeg Plana upravljanja imovinom u vlasništvu Općine Sveti Juraj na Bregu za 2025.godinu, vijećnici su jednoglasno s 10 glasova „za“, donijeli:
Odluku o usvajanju Izvješća o provedbi godišnjeg Plana upravljanja imovinom u vlasništvu Općine Sveti Juraj na Bregu za 2025.godinu.
Predsjednica Općinskog vijeća Maja Bistrović utvrdila je da je iscrpljen Dnevni red današnje sjednice te je zaključila sjednicu Općinskog vijeća Općine Sveti Juraj na Bregu u 20:00 sati.
Tonski zapis sa 11. sjednice Općinskog vijeća Općine Sveti Juraj na Bregu je snimljen i pohranjen i čini sastavni dio zapisnika. 

Zapisničar:

Petra Babić Gašparlin, 

referent za opće poslove i eu fondove


                             
  PREDSJEDNICA                                                                                       

                                                                                                             Općinskog vijeća

                                                                                                 Maja Bistrović, mag.ing.geoing.

